૬૩ વર્ષની વયના મોદીએ ખુલ્લી ટ્રકમાં સવાર થઈને લાહુરાબીરથી કચેરી સુધીના ત્રણ કિલોમીટર લાંબા માર્ગ પરથી પસાર થતી વખતે હર્ષાન્વિત લોકોનું અભિવાદન કર્યું હતું. આ દરમ્યાન શંખનાદ થયા હતા અને મોદી પર ગુલાબની પાંખડીઓની વર્ષા કરવામાં આવી હતી. તેમને નિહાળવા માટે મોદી ટી-શર્ટ્સ અને મોદીના માસ્ક ધારણ કરીને તેમ જ BJPના ઝંડા લઈને લોકો મુખ્ય માર્ગ પર, મકાનોની બાલ્કનીઓમાં તથા છાપરાંઓ પર ધોમધખતા તાપમાં ગોઠવાયેલા રહ્યા હતા.